CELEX: 32020D1663
Language: lv
Date: 2020-11-06 00:00:00
Title: Komisijas Īstenošanas lēmums (ES) 2020/1663 (2020. gada 6. novembris), ar ko attiecībā uz Čehijas statusu “brīva no slimības” un izskaušanas programmas apstiprināšanu vairākiem Francijas reģioniem saistībā ar liellopu infekciozo rinotraheītu groza Lēmuma 2004/558/EK I un II pielikumu (izziņots ar dokumenta numuru C(2020) 7578) (Dokuments attiecas uz EEZ)

10.11.2020   
               
               
                  LV
               
               
                  Eiropas Savienības Oficiālais Vēstnesis
               
               
                  L 374/8
               
            
         KOMISIJAS ĪSTENOŠANAS LĒMUMS (ES) 2020/1663
         (2020. gada 6. novembris),
         ar ko attiecībā uz Čehijas statusu “brīva no slimības” un izskaušanas programmas apstiprināšanu vairākiem Francijas reģioniem saistībā ar liellopu infekciozo rinotraheītu groza Lēmuma 2004/558/EK I un II pielikumu
         
            
               (izziņots ar dokumenta numuru C(2020) 7578)
            
         
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Padomes Direktīvu 64/432/EEK (1964. gada 26. jūnijs) par dzīvnieku veselības problēmām, kas ietekmē liellopu un cūku tirdzniecību Kopienā (1), un jo īpaši tās 9. panta 2. punktu un 10. panta 2. punktu,
         tā kā:
         
                     (1)
                  
                  
                     Direktīvā 64/432/EEK paredzēti dzīvnieku veselības noteikumi attiecībā uz liellopu tirdzniecību Savienībā. Minētās direktīvas 9. pantā paredzēts, ka dalībvalsts, kas ieviesusi obligāto valsts kontroles programmu attiecībā uz kādu no slimībām, kuras norādītas minētās direktīvas E pielikuma II daļā, attiecīgo programmu var iesniegt apstiprināšanai Komisijā. Tajā arī paredzēts, ka var būt vajadzīgas papildu garantijas Savienības iekšējā tirdzniecībā ar liellopiem. Liellopu (govju) infekciozais rinotraheīts ir 1. tipa liellopu herpesvīrusa (BHV1) izraisīta slimība, kas norādīta Direktīvas 64/432/EEK E pielikuma II daļas sarakstā.
                  
               
                     (2)
                  
                  
                     2020. gada februārī Francija iesniedza Komisijai apliecinošus dokumentus, lai varētu apstiprināt valsts programmu liellopu infekciozā rinotraheīta, kas aptver Francijas pamatteritorijas departamentus, izņemot Korsiku, kontrolei un izskaušanai un lūdza atļauju piemērot papildu garantijas, kuras attiecas uz liellopu infekciozo rinotraheītu un kuras piemērojamas saskaņā ar Direktīvas 64/432/EEK 9. pantu.
                  
               
                     (3)
                  
                  
                     Direktīvas 64/432/EEK 10. pantā paredzēts, ka gadījumā, ja dalībvalsts uzskata, ka tās teritorija vai teritorijas daļa ir brīva no kādas slimības, kas norādīta minētās direktīvas E pielikuma II daļas sarakstā, tā iesniedz Komisijai attiecīgus apliecinošus dokumentus. Tajā arī paredzēts, ka var būt vajadzīgas papildu garantijas Savienības iekšējā tirdzniecībā ar liellopiem.
                  
               
                     (4)
                  
                  
                     2020. gada janvārī Čehija iesniedza Komisijai apliecinošus dokumentus, lai visa tās teritorija tiktu atzīta par brīvu no BHV1, un lūdza atļauju piemērot papildu garantijas, kas attiecas uz liellopu infekciozo rinotraheītu un kas piemērojamas saskaņā ar Direktīvas 64/432/EEK 10. pantu.
                  
               
                     (5)
                  
                  
                     Komisijas Lēmumā 2004/558/EK (2) ir minētas dalībvalstis un to reģioni, kam atļauts piemērot papildu garantijas attiecībā uz liellopu infekciozo rinotraheītu saskaņā ar Direktīvas 64/432/EEK 9. un 10. pantu. Lēmuma 2004/558/EK I pielikumā ir norādītas dalībvalstis un to reģioni, uz kuriem papildu garantijas attiecībā uz liellopu infekciozo rinotraheītu attiecina saskaņā ar Direktīvas 64/432/EEK 9. pantu, savukārt Lēmuma 2004/558/EK II pielikumā ir norādītas dalībvalstis un to reģioni, uz kuriem papildu garantijas attiecībā uz liellopu infekciozo rinotraheītu attiecina saskaņā ar Direktīvas 64/432/EEK 10. pantu.
                  
               
                     (6)
                  
                  
                     Pēc Francijas iesniegto apliecinošo dokumentu izvērtēšanas šīs dalībvalsts pamatteritorijas departamenti, izņemot Korsiku, būtu jānorāda Lēmuma 2004/558/EK I pielikuma sarakstā un būtu jāpiemēro papildu garantijas attiecībā uz liellopu infekciozo rinotraheītu saskaņā ar Direktīvas 64/432/EEK 9. pantu.
                  
               
                     (7)
                  
                  
                     Turklāt pēc Čehijas iesniegto apliecinošo dokumentu izvērtēšanas tā vairs nebūtu jānorāda Lēmuma 2004/558/EK I pielikuma sarakstā, bet gan būtu jāiekļauj minētā lēmuma II pielikumā, un būtu jāpiemēro papildu garantijas attiecībā uz liellopu infekciozo rinotraheītu saskaņā ar Direktīvas 64/432/EEK 10. pantu.
                  
               
                     (8)
                  
                  
                     Tāpēc Lēmuma 2004/558/EK I un II pielikums būtu attiecīgi jāgroza.
                  
               
                     (9)
                  
                  
                     Šajā lēmumā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
                  
               IR PIEŅĒMUSI ŠO LĒMUMU.
         
            1. pants
            Lēmuma 2004/558/EK I un II pielikumu aizstāj ar šā lēmuma pielikuma tekstu.
         
         
            2. pants
            Šis lēmums ir adresēts dalībvalstīm.
         
         
            Briselē, 2020. gada 6. novembrī
            
               
                  Komisijas vārdā –
               
               
                  Komisijas locekle
               
               Stella KYRIAKIDES
            
         
         
            (1)  OV 121, 29.7.1964., 1977./64. lpp.
         
         
            (2)  Komisijas Lēmums 2004/558/EK (2004. gada 15. jūlijs) par Padomes Direktīvas 64/432/EEK ieviešanu attiecībā uz papildus garantijām kopienas iekšējā liellopu tirdzniecībā sakarā ar liellopu infekciozo rinotraheītu un atsevišķu dalībvalstu iesniegto izskaušanas programmu apstiprināšanu (OV L 249, 23.7.2004., 20. lpp.).
      
      
         
            PIELIKUMS
            
               
                  
                     “I PIELIKUMS
                     
                                 Dalībvalstis
                              
                              
                                 Dalībvalstu reģioni, uz kuriem papildu garantijas attiecībā uz liellopu infekciozo rinotraheītu attiecina saskaņā ar Direktīvas 64/432/EEK 9. pantu
                              
                           
                                 Beļģija
                              
                              
                                 Visi reģioni
                              
                           
                                 Francija
                              
                              
                                 Overņas un Ronas–Alpu reģions
                                 Burgundijas un Franškontē reģions
                                 Bretaņas reģions
                                 Centra–Valdeluāras reģions
                                 Grandestas reģions
                                 Odefransas reģions
                                 Ildefransas reģions
                                 Normandijas reģions
                                 Jaunakvitānijas reģions
                                 Oksitānijas reģions
                                 Luāras reģions
                                 Provansas–Alpu–Azūra krasta reģions
                              
                           
                                 Itālija
                              
                              
                                 Friuli–Venēcijas Džūlijas reģions
                                 Trento autonomā province
                              
                           
                                 Luksemburga
                              
                              
                                 Visi reģioni
                              
                           
               
               
                  
                     II PIELIKUMS
                     
                                 Dalībvalstis
                              
                              
                                 Dalībvalstu reģioni, uz kuriem papildu garantijas attiecībā uz liellopu infekciozo rinotraheītu attiecina saskaņā ar Direktīvas 64/432/EEK 10. pantu
                              
                           
                                 Čehija
                              
                              
                                 Visi reģioni
                              
                           
                                 Dānija
                              
                              
                                 Visi reģioni
                              
                           
                                 Vācija
                              
                              
                                 Visi reģioni
                              
                           
                                 Itālija
                              
                              
                                 Valles d'Aostas reģions
                                 Bolcāno autonomā province
                              
                           
                                 Austrija
                              
                              
                                 Visi reģioni
                              
                           
                                 Somija
                              
                              
                                 Visi reģioni
                              
                           
                                 Zviedrija
                              
                              
                                 Visi reģioni
                              
                           
                                 Apvienotā Karaliste
                              
                              
                                 Džērsija.
                              
                           
               ”